
Euroopan parlamentti, joka
–	ottaa huomioon neuvoston ensimmäisen käsittelyn kannan (09663/1/2025 – C10‑0251/2025),
–	ottaa huomioon Euroopan talous- ja sosiaalikomitean 13. joulukuuta 2023 antaman lausunnon[footnoteRef:1], [1:  	EUVL C, C/2024/1577, 5.3.2024, ELI: http://data.europa.eu/eli/C/2024/1577/oj.] 

–	ottaa huomioon ensimmäisessä käsittelyssä[footnoteRef:2] vahvistamansa kannan komission ehdotuksesta Euroopan parlamentille ja neuvostolle (COM(2023)0462), [2:  	EUVL C, C/2025/1032, 27.2.2025, ELI: http://data.europa.eu/eli/C/2025/1032/oj.] 

–	ottaa huomioon Euroopan unionin toiminnasta tehdyn sopimuksen 294 artiklan 7 kohdan,
–	ottaa huomioon asiasta vastaavan valiokunnan työjärjestyksen 75 artiklan 4 kohdan mukaisesti hyväksymän alustavan sopimuksen,
–	ottaa huomioon työjärjestyksen 68 artiklan,
–	ottaa huomioon sisämarkkina- ja kuluttajansuojavaliokunnan suosituksen toiseen käsittelyyn (A10-0227/2025),
1.	hyväksyy neuvoston ensimmäisen käsittelyn kannan;
2.	panee merkille tämän päätöslauselman liitteenä olevan komission lausuman, joka julkaistaan Euroopan unionin virallisen lehden C-sarjassa;
3.	toteaa, että säädös annetaan neuvoston kannan mukaisesti;
4.	kehottaa puhemiestä allekirjoittamaan säädöksen yhdessä neuvoston puheenjohtajan kanssa Euroopan unionin toiminnasta tehdyn sopimuksen 297 artiklan 1 kohdan mukaisesti;
5.	kehottaa pääsihteeriä allekirjoittamaan säädöksen, kun on tarkistettu, että kaikki menettelyt on suoritettu asianmukaisesti, ja julkaisemaan sen yhteisymmärryksessä neuvoston pääsihteerin kanssa Euroopan unionin virallisessa lehdessä;
6.	kehottaa puhemiestä välittämään parlamentin kannan neuvostolle ja komissiolle sekä kansallisille parlamenteille.

KOMISSION LAUSUMA ASETUKSEN (EU) 2025/2509 HYVÄKSYMISEN YHTEYDESSÄ
[bookmark: _Hlk196383635]Komissio arvioi säännöllisesti ja järjestelmällisesti vaarallisten kemikaalien esiintymistä leluissa ottaen huomioon saatavilla olevan tieteellisen näytön, jotta voidaan mukauttaa tiettyjen kemiallisten aineiden tai seosten esiintymistä leluissa koskevia raja-arvoja tai edellytyksiä lelujen turvallisuudesta annetun asetuksen (EU) 2025/2509 46 artiklan mukaisesti. Tätä varten komissio pyytää 12 kuukauden kuluessa tämän asetuksen voimaantulosta Euroopan kemikaalivirastoa laatimaan lausunnon leluissa olevien nitrosamiinien ja nitrosoituvien aineiden turvallisuudesta ottaen huomioon kokonaisaltistuksen. Samaa tarkoitusta varten komissio pyytää 24 kuukauden kuluessa tämän asetuksen voimaantulosta Euroopan kemikaalivirastoa laatimaan lausunnon leluissa olevien lyijyn, kadmiumin, elohopean ja kuusiarvoisen kromin turvallisuudesta ottaen huomioon kokonaisaltistuksen.

